જેના જવાબમાં વેસ્ટ ઈન્ડિઝે પણ આક્રમક બેટિંગ પ્રદર્શન કર્યું હતું અને શાઈ હોપના અણનમ 123 અને શિમરોન હેતમાયરના 64 બોલમાં તોફાની 94 રનની મદદથી મેચ ટાઈ કરાવી હતી. 322 રનના લક્ષ્યાંકના જવાબમાં વેસ્ટ ઈન્ડિઝે 50 ઓવરમાં સાત વિકેટે 321 રન નોંધાવ્યા હતા. એક સમયે વેસ્ટ ઈન્ડિઝને 11 ઓવરમાં 64 રનની જરૂર હતી અને તેમનો વિજય આસાન જણાતો હતો. પરંતુ ભારતીય બોલર્સે બાદમાં ચુસ્ત બોલિંગ કરી હતી. અંતિમ બોલમાં વેસ્ટ ઈન્ડિઝને વિજય માટે પાંચ રનની જરૂર હતી પરંતુ હોપ સિક્સરના બદલ બાઉન્ડ્રી ફટકારી શક્યો હતો અને મેચ ટાઈ રહી હતી. ભારત પાંચ મેચની શ્રેણીમાં 1-0ની સરસાઈ ધરાવે છે.